Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 498

2. A munkaterület rövid, jellemzõ leírása A villamosmérnök-asszisztens (a szakirány megjelölésével) megfelelõ felkészültséggel rendelkezik a gazdasági élet különbözõ területein mérnöki felkészültséget még nem igénylõ tevékenységek: elektronikai, automatizálási, kommunikációs, villamos-energetikai, mûszertechnikai, számítástechnikai, világítástechnikai, valamint stúdiótechnikai eszközök és berendezések gyártási, telepítési, karbantartási, üzemeltetési, szervizelési, ellenõrzési feladatainak ellátásához. Tevékenységi körébe tartozik a különbözõ fejlesztési részfeladatok önálló elvégzése, illetve a fenti munkafolyamatok középszintû irányítása, vezetése és szervezése. Munkavégzése során részt vesz: — a szakterülethez tartozó eszközök és berendezések adott feladatra történõ kiválasztásában és beszerzésében, a mûszaki és gazdasági szempontok elemzése alapján, — az eszközök és berendezések, alkatrészek tervezésében, — az eszközök és berendezések gyártási folyamatainak megszervezésében, folyamatos mûködtetésében, ellenõrzésében, — a technológiai folyamatok irányításában, mûködtetésében, — a berendezések telepítési feltételeinek meghatározásában, a telepítés lefolytatásában, — az eszközök és berendezések üzemszerû mûködtetésében, karbantartásában, — a folyamatok és a rendszerek számítógépes ellenõrzésének és felügyeletének kialakításában, — a villamos energia biztonságos szolgáltatásában, a minõségbiztosítási folyamatok és mérések kialakításában, — a szakmai szoftverek írásában és alkalmazásában, — a villamos berendezések, termékek menedzselésében. Középszinten folyamatosan vezeti, szervezi, irányítja, illetve ellenõrzi a fenti munkafolyamatokat: — a termelés menetét, — az eszköz- és anyagbeszerzést, — a biztonságos mûködés feltételeit. Alkalmazza: — a szakmai, gazdasági, jogi ismereteket a gyakorlatban, — a vállalatirányítási ismereteket, — a számítástechnikai lehetõségeket. Gondoskodik: — a rábízott eszközök hatékony mûködtetésérõl, — a mûködtetés, termelés feltételeirõl, — az eszközök és anyagok rendelkezésre állásáról, — az energetikai, környezetvédelmi feltételekrõl. Együttmûködik: — oktatási és kutatási intézményekkel a korszerû szakmai ismeretek és megoldások alkalmazása érdekében, — a technológiai társfolyamatok munkatársaival, — a menedzserekkel, 2002/7. szám — a partnerekkel. Magasabb szakmai felkészültséget igénylõ fizikai jellegû munkákat végez: — számítógépek, magasabb értékû berendezések mozgatásánál.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes